PATVIRTINTA

Lietuvos sporto universiteto Kėdainių

„Aušros“ progimnazijos direktoriaus

2023 m. kovo 29 d. įsakymu Nr. V-66

**LIETUVOS SPORTO UNIVERSITETO KĖDAINIŲ „AUŠROS“ PROGIMNAZIJOS**

**TARPTAUTINIO 1–4 KLASIŲ MOKINIŲ PIEŠINIŲ KONKURSO**

**„SPORTUOJAME VISI – IR MAŽI, IR DIDELI“**

**NUOSTATAI**

**I SKYRIUS**

**BENDROSIOS NUOSTATOS**

1. Tarptautinio 1–4 klasių mokinių piešinių konkurso „Sportuojame visi – ir maži, ir dideli“ (toliau – Konkursas) organizavimo nuostatai (toliau – Nuostatai) reglamentuoja konkurso tikslą ir uždavinius, organizavimo tvarką, vietą, laiką, vertinimą ir dalyvių apdovanojimą, bei sklaidą.

 2. Konkurso organizatorius – Lietuvos sporto universiteto Kėdainių „Aušros“ progimnazija (toliau – Organizatoriai), Chemikų g. 30, 57416 Kėdainiai, tel. 867 961 369, internetinė svetainė <https://www.kedainiuausra.lt>

3. Konkurso eigą koordinuoja ir informaciją apie Konkursą teikia Lietuvos sporto universiteto Kėdainių „Aušros“ progimnazijos pradinio ugdymo mokytoja metodininkė Danguolė Tumėnienė, tel. 861 804 494 ir el. paštu konkursas.ausra@gmail.com

**II SKYRIUS**

**KONKURSO TIKSLAS IR UŽDAVINIAI**

4. Konkurso tikslas – pasitelkiant įvairias piešimo technikas perteikti mokinių požiūrį į įvairias sporto šakas, olimpinių žaidynių istoriją, ugdyti vaikų kūrybiškumą ir bendrąsias kompetencijas ir fizinio aktyvumo svarbą.

5. Uždaviniai:

5.1. skatinti domėtis įvairiomis sporto šakomis, olimpine sporto istorija, sporto nauda sveikatai, fizinės ir emocinės harmonijos svarba;

5.2. ugdyti sveikatos ir fizinį raštingumą;

5.3. padėti ugdytis kūrybiškumo, pažinimo, socialinę, emocinę ir sveikatos kompetencijas.

**III SKYRIUS**

**KONKURSO ORGANIZAVIMO TVARKA**

6. Konkurse kviečiami dalyvauti 1–4 klasių mokiniai, šiose dalyvių amžiaus grupėse:

 I grupė – 1 klasių mokiniai;

 II grupė – 2 klasių mokiniai;

 III grupė – 3 klasių mokiniai;

 IV grupė – 4 klasių mokiniai.

7. Konkursas vyks Lietuvos sporto universiteto Kėdainių „Aušros“ progimnazijoje 2023 m. balandžio 3 d.–2023 m. gegužės 12 d.

8. Konkursui pateikiamo darbo autorius – **vienas** bendrojo pradinio ugdymo mokinys. Viena klasė gali pateikti **ne daugiau trijų darbų**.

9. Kūrybiniai darbai pateikiami:

**9.1. Tarptautiniai** (užienio šalių) mokinių piešiniai fotografuojami ir išsaugomi JPG formatu;

9.2. Konkursui siunčiamo JPG failo pavadinime turi būti nurodyta: autoriaus (mokinio) vardas, pavardė, amžiaus grupė (klasė), švietimo įstaigos pavadinimas, šalies pavadinimas;

9.3. Konkursui dalyvių kūrybinius darbus (failus) elektroniniu paštu konkursas.ausra@gmail.com siunčia juos ruošęs mokytojas, užpildęs „Dalyvio anketą“ (1 priedas). Mokytojas elektroniniame laiške nurodo savo vardą, pavardę, kvalifikacinę kategoriją, tikslų ugdymo įstaigos pavadinimą (1 priedas);

 9.4. **Lietuvos** mokyklų mokinių piešiniai A3 formatu kartu su užpildyta „Dalyvio anketa“ siunčiami adresu:

Tarptautiniam piešinių konkursui

Chemikų g. 30, 57416 Kėdainiai;

 9.5. visi darbai turi būti atsiųsti iki **2023 m. gegužės 12 d**. (imtinai).

 10. Už klaidingai pateiktus duomenis, Konkurso Organizatoriai neatsako.

**IV SKYRIUS**

**KONKURSO DARBŲ VERTINIMAS, APDOVANOJIMAS**

11. Konkurso darbus vertins Lietuvos sporto universiteto Kėdainių „Aušros“ progimnazijos direktoriaus įsakymu sudaryta vertinimo komisija.

 12. Pateikti darbai vertinami keturiose 1–4 klasių mokinių amžiaus grupėse pagal šiuos kriterijus: temos atitikimą, tikslinį ir kūrybišką tapybos priemonių panaudojimą, vizualinį darbo patrauklumą, elementų išskirtinumą ir meniškumą, kūrinio išbaigtumą.

13. Vertinimo komisijos atrinkti geriausi darbai bus apdovanojami diplomais (I, II ir III vietų laimėtojai kiekvienoje 1–4 klasių mokinių amžiaus grupėje). Visiems konkurso dalyviams diplomai bus išsiųsti el. paštu.

14. Konkurso rezultatai skelbiami 2023 m. gegužės 21 d. progimnazijos elektroninėje svetainėje: <https://www.kedainiuausra.lt>, progimnazijos FB paskyroje, parengtas straipsnis.

**V SKYRIUS**

**BAIGIAMOSIOS NUOSTATOS**

15. Darbai, neatitinkantys Konkurso reikalavimų, per vėlai pristatyti ar plagijuoti, nebus pateikiami vertinimo komisijai.

16. Konkurso dalyviai, pateikdami darbus, sutinka, kad jų pateikti kūrybiniai darbai būtų naudojami vykdant švietėjišką sveikatos ir fizinio ugdymo raštingumo veiklą, publikuojami viešai visuomenės informavimo priemonėse.

 17. Konkurso organizatorius tvarko šiuos jūsų duomenis:

 17.1. jūsų sutikimu, asmens duomenis, kuriuos pateikiate pildydami dalyvio anketą (pedagogo vardas, pavardė, el. pašto adresas, telefono numeris);

 17.2. jūsų sutikimu, asmens duomenis, kuriuos pateikiate atsiųsdami Konkurso kūrybinį darbą (autoriaus vardas, pavardė, klasė, mokymosi įstaigos pavadinimas, adresas);

 17.3. kitus duomenis, kurie yra renkami jūsų sutikimu ir kurie išsamiai apibrėžiami tuo metu, kai prašoma jūsų sutikimo;

 17.4. jūsų asmens duomenis Konkurso organizatorius saugos ne ilgiau, negu to reikalauja Konkurso duomenų tvarkymo tikslai;

 17.5. asmens duomenis tvarkysime ir saugosime Konkurso metu ir 30 dienų po Konkurso pabaigos.

 18. Konkurso metu bus fotografuojama ir įrašoma, o surinkta informacija panaudojama Konkurso viešinimo tikslais.

*––––––––––––––––––––*

Lietuvos sporto universiteto Kėdainių

„Aušros“ progimnazijos tarptautinio

1–4 klasių mokinių piešinių konkurso „Sportuojame visi – ir maži, ir dideli“

nuostatų

1 priedas

**LIETUVOS SPORTO UNIVERSITETO KĖDAINIŲ „AUŠROS“ PROGIMNAZIJOS**

**TARPTAUTINIO 1–4 KLASIŲ MOKINIŲ PIEŠINIŲ KONKURSO**

**„SPORTUOJAME VISI – IR MAŽI, IR DIDELI“**

**dalyvio anketa**

|  |
| --- |
| Autoriaus vardas, pavardė:  |
| Grupė (klasė): |
| Švietimo įstaigos pavadinimas: Adresas:  |
| Mokytojo vardas ir pavardė: Mokytojo kvalifikacinė kategorija:  |
| Mokytojo kontaktiniai duomenys:1. telefono numeris:
2. el. p. adresas:
 |

**PRAŠOME UŽPILDYTI VISUS LAUKELIUS!**